છેલ્લાં છ મહિનામાં આવા બાળમૃત્યુના શ્રેણીબદ્ધ અહેવાલો મોટાભાગે ઝારખંડમાંથી અને કેટલાક કર્ણાટક, છત્તીસગઢ અને ઉત્તર પ્રદેશ જેવા અન્ય રાજ્યોમાંથી આવી રહ્યા છે. આમાંના દરેક કેસોમાં અસરગ્રસ્ત પરિવારો સુધી પહોંચવાની સિસ્ટમની નિષ્ફળતાના દસ્તાવેજો અને હકીકતોનો અહેવાલ છે. નેશનલ ફૂડ સિક્યુરિટી એક્ટ (એનએફએસએ)માં જાહેર વિતરણ વ્યવસ્થા (પીડીએસ) હેઠળ સસ્તુ અનાજ, શાળાના બાળકો માટે મધ્યાહૃન ભોજન, પ્રસુતાને પોષણ અને આંગણવાડી કેન્દ્રો દ્વારા નાના બાળકો માટે પૂરક પોષણ માટેની જોગવાઈઓનો સમાવેશ થાય છે. આ ત્રણ બાળકીઓના મૃત્યુના કિસ્સામાં, સૌથી મોટી છોકરી રાઇટ ઓફ ચિલ્ડ્રન ટુ ફી એન્ડ કમ્પલ્સરી એજ્યુકેશન એક્ટ અંતર્ગત શાળામાં જવી જોઈએ અને તેને નિયમિત મધ્યાહ્ન ભોજન મળવુ જોઈએ અને અન્ય બે બાળકોને આંગણવાડીમાંથી પૂરક પોષણ મળવું જોઈએ. દિલ્હીના રોઝી રોટી અધિકાર અભિયાન દ્વારા તૈયાર કરાયેલા ફેક્ટ ફાઇન્ડિંગ રિપોર્ટમાં જાણવા મળ્યું છે કે આ સેવાઓ આ વિસ્તારમાં ઉપલબ્ધ હતી છતા છોકરીઓ અને તેમના માતા-પિતાને તેમના મૃત્યુ પહેલા મહિનાઓથી આમાંની કોઈપણની સુવિધા મળતી નહોતી. આનું સંભવિત કારણ હતું કે મૃતકનો પરિવાર સ્થાળાંતર કરીને આવેલો હોઈ તેમની પાસે શાળામાં પ્રવેશ મેળવવા માટે જરૂરી દસ્તાવેજો નહોતા. અથવા તો કદાચ દિલ્હીમાં રેશન કાર્ડનો ક્વોટા વહેંચાઈ ચૂક્યો હતો એ કારણ હોય.